В редакцията се получи информация за предстоящ “протест” на работници на “Булгартабак” от фабриката в Благоевград, който ще се проведе в София. Служителите на холдинга, чиято собственост официално е неизвестна, но се счита, че е на депутата Делян Пеевски, са “подканени” да протестират с циркулярно писмо. В него са развити “опорни точки” за “злонамерена медийна и политическа атака” срещу “Булгартабак”, организирана от партия “Да България” и т.нар. “Кръг Капитал” на Иво Прокопиев.

По-долу публикуваме факсимиле от писмото с опорните точки, чийто текст очевидно следва стилът на жълтата преса издавана от Делян Пеевски.

Досега бяха проведени няколко протеста от уволнени работници на фабриката на “Булгартабак” в София, която затвори врати след като холдингът обяви, че прекратява износа за Близкия изток заради репутационни проблеми след разкритията за мащабна контрабанда на цигари към Ирак и Турция. Бившите работници настоятелно питаха под прозорците на правителството #КОЙ е собственикът на “Булгартабак”, изхвърлил ги на улицата, но бяха посрещнати с мълчание и игнориране от страна на официозните медии.

“Контрапротест” заради доклад на турските служби изпратен до Интерпол

Повод за този контрапротест очевидно са настоятелните въпроси от последните дни към главния прокурор Цацаров и МВР, задавани преди всичко от “Да България” и изданията на “Икономедия”. Те питат какво отношение ще вземат българските институции след официалния доклад на турската служба за борба с организираната престъпност КОМ, в който се твърди, че през 2016 г. контрабандата на цигари с източник “Булгартабак” е нанесла щети за над 100 милиона евро на турската хазна (виж тук на стр 43 от доклада на KOM).

Засега министърът на вътрешните работи Радев и главният прокурор Цацаров се правят, че тези скандални данни не засягат българската страна, макар че турските служби ясно посочват няколко международни правоприлагащи организации, до които са изпратили доклад за контрабандата на български цигари: Интерпол, SELEC и британските служби за борба с контрабандата.

В доклада на КОМ за 2014 г. също се твърдеше, че българска продукция залива пазара на контрабандните цигари в Турция, но името на “Булгартабак” не се споменаваше официално. За сметка на това публикации в близки до властта турски медии не спестяваха тази информация. Беше оповестено също, че Делян Пеевски и Ахмед Доган са “персона нон грата” в Турция.

От няколко години Биволъ разследва каналите за контрабанда на цигари на Булгартабак към Близкия изток, които са съществували още по времето когато “Булгартабак” беше държавна собственост. Ключова фигура в тези канали е иракчанинът Салам Кадер Фарадж, известен още като “Молла Омар”. От документи публикувани от Биволъ става ясно, че още през 2011 г. той се явява представител на “Каледон Инвест”, традиционен контрагент на “Булгартабак” за страните от Близкия Изток и Северна Африка. “Каледон” е била разследвана още през 2007 г. от българската прокуратура за контрабанда на цигари.

“Каледон” обаче губи своя лиценза за внос на цигари в Иракски Кюрдистан, след което “Булгартабак”, вече приватизиран, започва да продава директно на дубайската фирма Andalus Al Sharq General Trading, в която съдружник е Салам Фарадж. Разследване на Биволъ базирано на митнически документи разкри, че Булгартабак е продавал на тази фирма цигари за над милиард долара годишно. От две години Биволъ води дела с Агенция “Митници”, за да получи официалните данни за контрагентите и количествата изнесени “Булгартабак”, като спечели на първа инстанция и се очаква решение на ВАС.

Проблемът е в това, че „Булгартабак“ не желае да търгува с официалните власти, а предпочита контрабандните канали, минаващи през дистрибутора Салам Кадер Фарадж (или Фарук), който е считан за контрабандист в държави от този регион. Така на практика българският производител е затънал трайно в сенчестия и криминален бизнес, което обрича този отрасъл от българската икономика на гибел. Премиерът Бойко Борисов е бил многократно уведомен за тези криминални деяния, но /не/знайно защо не е реагирал по никакъв начин! Парадоксът е, че именно палачите на тази структуроопределяща част от българската икономика, която трайно осигурява поминъка на десетки хиляди български граждани и храни цели региони в страната, се опитват да прехвърлят вината другиму, а именно на тия, които не приемат опорната пропаганда за прикриване и подмяна на истината, около това колосално престъпление на прехода, граничещо с проиграване на национален интерес. /виж тук/

Разследването ни разкри, че цигарите се изнасят с кораби от Варна за ОАЕ, като се пренатоварват в няколко други пристанища, противно на всякаква търговска логика, вероятно, за да се заметат следите на произхода. От Дубай контрабандната стока стига до Ирак, откъдето натоварена на камиони и мулета влиза в Турция по различни маршрути, минаващи през Северна Сирия и Иракски Кюрдистан.

Контрабандистите плащат за безпрепятствено преминаването на стоката им през териториите на различни терористични групировки. Турция е особено изнервена от приходите от контрабанда на български цигари, които получава ПКК, и това е отбелязано в два поредни доклада на KOM.

За ролята на Салам стана ясно както от публичните документи, издирени от Биволъ, така и от изявленията на Цветан Василев, който потвърди няколко пъти в интервюта, че иракчанинът и Делян Пеевски стоят зад този незаконен бизнес.

Името на Салам фигурира и в документите, които адв. Александър Ангелов изпраща на банкера Цветан Василев, преди да финализира прехвърлянето на собствеността на Булгартабак от руската банка VTB към лихтенщайнски офшорки.

В тези документи, публикувани първо в блога на финансовия журналист Мирослав Иванов пише, че в Лихтенщайн и в Дубай са създадени сложни схеми от фирми, които да разпределят собствеността на приватизирания “Булгартабак” между Делян Пеевски, Цветан Василев и собствениците на Винпром “Пещера”. По-късно бившият бизнес партньор и банкер на Пеевски Цветан Василев, който сега се укрива в Белград, потвърди тяхната автентичност.

В структурата са предвидени и комисионни за Бойко Борисов и Ахмед Доган чрез 3 офшорки, владеещи по 10% от собствеността. Това се явявало възнаграждението им за политическата благословия за приватизацията на Булгартабак, която мина в парламента в края на 2011 г. с гласовете на ГЕРБ и мълчаливото съгласие на ДПС. Адвокатът на Пеевски Александър Ангелов, който е автор на схемата, фигурира като собственик в една от тези фирми.

Амнезията на институциите относно приватизацията и реалната собственост на Булгартабак е повсеместна, като започнем с прокуратурата на Цацаров, която не вижда проблем в контрабандата въпреки настойчивите турски сигнали, като се мине през Министерството на икономиката, което се прави, че нищо не зависи от него и се стигне до Агенцията по приватизация и следприватизационен контрол. Пътьом трябва да посочим и Агенцията за защита на конкуренцията, която твърди, че знае името на физическото лице, което е мажоритарен собственик на Булгартабак, но грижливо го укрива.

По темата “Булгартабак” в Биволъ:

Писмо до посолството на САЩ разкрива схемата „Булгартабак“ с участието на Бойко Борисов, Делян Пеевски и Ахмед Доган

Мафията „Булгартабак“ I

Мафията „Булгартабак“ II

Булгартабак има нов офшорен собственик от януари

Четири европейски прокуратури могат да подхванат модела #КОЙ

Турция разкрива Булгартабак като основен контрабандист

“Булгартабак” отказала да продава цигари на официални вносители в Азия и Африка

***

Ако намирате, че статията е интересна и полезна, можете да ни подкрепите, за да продължим да правим независима разследваща журналистика.

Включете се с Данъкъ Биволъ!

При възможност, станете наш редовен спомоществовател с опцията Месечен Данъкъ или Годишен Данъкъ. Това ни помага да предвиждаме бъдещи разходи и да планираме дейността си за месеци напред.

Месечен

Месечен Годишен

Годишен Еднократен Donation Amount: € 5.00 €, Месечно

10.00 €, Месечно

20.00 €, Месечно

50.00 €, Месечно

Друга сума Избрахте да дарите 10.00€ Месечно Would you like to help cover the processing fees? Искам да платя и таксите за транзакцията за моя данъкъ / I'd like to cover the transaction fees of 0 Включвам се Възможности за плащане Debit or Credit Card

Epay/Кеш/Банков превод

Google Pay

Cards on Stripe

PayPal Информация за Вас Име * Фамилия Email адрес * Желая да даря анонимно Create an account Already have an account? Login Искам да се абонирам за новини от Биволъ / I want to subscribe to Bivol newsletter Обща сума: 10.00€ Месечно {amount} donation plus {fee_amount} to help cover fees. Извършвайки плащане Вие се съгласявате с Общите условия, които предварително сте прочели тук. Биволъ не записва и не съхранява номера на Вашата банкова карта. Плащанията се обработват през системата Stripe. Даренията за Биволъ с банкови карти се управляват от френската неправителствена организация Data for Reporters Journalists and Investigations - DRJI. Donation Amount: € 10.00 €, Годишно

20.00 €, Годишно

50.00 €, Годишно

200.00 €, Годишно

Друга сума Избрахте да дарите 10.00€ Годишно Would you like to help cover the processing fees? Искам да платя и таксите за транзакцията за моя данъкъ / I'd like to cover the transaction fees of 0 Включвам се Възможности за плащане Debit or Credit Card

Google Pay

Cards on Stripe

PayPal Информация за Вас Име * Фамилия Email адрес * Желая да даря анонимно Create an account Already have an account? Login Искам да се абонирам за новини от Биволъ / I want to subscribe to Bivol newsletter Обща сума: 10.00€ Годишно {amount} donation plus {fee_amount} to help cover fees. Извършвайки плащане Вие се съгласявате с Общите условия, които предварително сте прочели тук. Биволъ не записва и не съхранява номера на Вашата банкова карта. Плащанията се обработват през системата Stripe. Даренията за Биволъ с банкови карти се управляват от френската неправителствена организация Data for Reporters Journalists and Investigations - DRJI. Donation Amount: € 5.00 €

10.00 €

20.00 €

50.00 €

100.00 €

Друга сума Would you like to help cover the processing fees? Искам да платя и таксите за транзакцията за моя данъкъ / I'd like to cover the transaction fees of 0 Включвам се Възможности за плащане Debit or Credit Card

Google Pay

Cards on Stripe

PayPal Информация за Вас Име * Фамилия Email адрес * Желая да даря анонимно Create an account Already have an account? Login Искам да се абонирам за новини от Биволъ / I want to subscribe to Bivol newsletter Обща сума: 5.00€ {amount} donation plus {fee_amount} to help cover fees. Извършвайки плащане Вие се съгласявате с Общите условия, които предварително сте прочели тук. Биволъ не записва и не съхранява номера на Вашата банкова карта. Плащанията се обработват през системата Stripe. Даренията за Биволъ с банкови карти се управляват от френската неправителствена организация Data for Reporters Journalists and Investigations - DRJI.

Вижте как да подкрепите Биволъ със SMS на кратък номер или с криптовалута тук

This post is also available in: English